Anastazia wa Aleksandria (kwa Kilatini: Anastasia Patricia; alifariki 576) alikuwa mwanamke wa ikulu huko Bizanti na hatimaye mmonaki huko Misri. Alikuwa mpambe wa malkia Theodora wa Bizanti, mke wa kaisari Justinian I. Theodora alipoanza kumuonea wivu, Anastazia aliamua kuhamia Aleksandria. Huko Pempton alianzisha monasteri alipofuata nidhamu na kujitegemea kwa kufuma nguo. Theodora alipofariki mwaka 548, Justinian alitaka Anastazia arudi Konstantinopoli, lakini bure. Badala yake, Anastazia alikwenda Skete asaidiwe na Danieli, abati wa huko. Hapo Anastasia alifichama katika laura (chumba cha kimonaki) umbali wa kilometa 29 akivaa kanzu ya kiume na kuishi kama mkaapweke wakati hilo lilikubalika kwa wanaume tu. Danieli alimtembelea kila wiki na kuhakikisha mwanafunzi wake mwingine anampatia maji. Anastasia dwelt in seclusion for twenty-eight years. Mwaka 576 Anastazia alimuarifu Danieli kwamba amekaribia kifo naye akamletea Ekaristi na kupokea maneno yake ya buriani. Ndipo alipomueleza ukweli mwanafunzi yule . Tangu kale anaheshimiwa na Waorthodoksi wa Mashariki, Waorthodoksi na Wakatoliki kama mtakatifu. Sikukuu yake huadhimishwa tarehe 10 Machi ila kwa Wakhufi ni tarehe 26 Tobi.